**Amezruy n tesnilestmetti**

1. **Amezruy**

Tnulfa-d tesnilest tatrart sɣur SAUSSURE F., (1857 1913). iwakken ad tili d tussna tamezwarut i izerwen tutlayt. Deg temsirt i d-yesbedd SAUSSURE F.,(*Tamsirt n tesnilest tamatut),* iga yiwet n tmuγli taẓrayant ɣef yiswi n umeslay akked tarrayt s i nezmer ad t-nezrew. Tasnilest tamatut, tettnadi ad d-teglem yerna ad d-tessegzi amek tebna tutlayt, mačči ad tesluggen tutlayt (grammaire normative). Tasnilest γur-s yiwen n yiswi aḥeqqani d *«  tutlayt ara tezrew iman-is i yiman-is* ».  Saussure yeɛreḍ ad d-yefk i tesnilest udem ussnan, ɣer SAUSSURE F, d yisnilsanen yettkin ɣer uɣerbaz aɣessan (école structurale) tutlayt ttuneḥsab d anagraw n yisγal d yilugan yezdin akk yiwet n temγiwant (naγ d agraw inmetti) yersen γef yimsaḍiyen( conventions) tefren (teddem) tmetti iwakken ad tettusemres tezmert n umeslay. Deg unagraw-a iferdisen yettilin daxel (tamsislit, amawal,taseddast,tasnamka…) leḥḥun s yilugan, yal aferdis yettwasbadu, mačči s yiman-is, maca s wassaγ-is γer yiferdisen-nniḍen.

Maca tutlayin ur ttilint ara war imdanen i tt-ittmeslayen. Amezwaru igan azɣan i temsirt n SAUSSURE F d anelmad –is Antoine Meillet., ɣer Meillet, assaɣ yeqqnen tutlayt d tmetti qemḍen alami yuɣal yuɛer ad nezrew tutlayt war ma nga assaɣ, ɣer tmetti i tt-yessemrasen. ɣur-s, tutlayt d tmetti skanayen-d yiwen n wudem , acku tutlayt d lemri n tilawt tinmettit.

William Labov, yella gar widak igan daɣen , azɣan i temsirt n SAUSSURE F, yerra daɣen tajmilt i umesnilest arumi Antoine Meillet, netta ɣur-s, abeddel akk n tutlayt, ilaq ad yettwazrew deg usatal inmetti. Tikti-a tnulfa-d deg yiseggasen n 60, deg tallit n uzɣan n tesnilest tamzerɣessit/taƔessant ( ayen yettwassnen s trumit s (la crise de la linguistique structurale).

W Labov yettuneḥsab d ababat n tesnilestmetti (le père fondateur de la sociolinguistique), netta yettwali ***« tasnilestmetti d tasnilest*** » (Labov,1978 :258)

ɣur-s, ur nezmir ad d-nessegzi kra n tmesbaniyin/ tumanin tisnilsanin (faits ou phénomènes linguistiques) s tesnilest ilaq ad tent-nessegzi ilmend n usatel inmetti.

1. **Talalit n tesnilestmetti**

Deg useggas n 1964, William Bright, yessewjed-d yiwen n usarag ɣef tesnilesmetti deg temdint n Los Angeles anda mlalen 25 n yimnuda : John Gumperz, William Labov, Dell Hymes, John Fisher, Charles Ferguson, … Wwin-d ɣef watas n yisental : Asγiwes amutlay,(politique linguistique), Tasenɣreft n ubeddel amutlay (l’ethnologie du changement linguistique), Tutlayin timeywalin (les langues véhiculaires, Asnerni n yinagrawen n tira (le développement du système d’écriture) …

William Bright, deg tezwart n udlis i d-yeffɣen seld timlilit-nni, yeɛreḍ ad yefk i teywalin-nni yiwen n wudem imsudukkel. Yenna-d deg tazwara, tasnilesmetti « *ur teshil ara ad nesbadu tisnilestmetti s wudem usdid*». Yenna-d daɣen tizrawin-is lhant-d kan deg wassaɣen yellan gar tutlaytd tmetti, maca tabadut-a wessiɛet nezzeh. Yessefhem-d daɣen tawuri tameqqrant n tesnilesmetti d askan dakken asmeskel naɣ amxillef ur yelli ara d ilelli, maca yettwarez ɣer yimgirad inmettiyen ».

D lawan n tlallit n tesnilesmetti d wamek tella tutlayt deg usatal wessiɛen rnu ɣur-s tzerrew assaɣen gar tutlayt, timetti, idles d tikti.

**2.1. Tabadut n tesnilesmetti**

Tasnilesmetti d aḥric neɣ d amur deg tesnilest, tban-d deg yiseggasen n 60 deg tmurt n Marikan s lmendad n kra n yimnuda-ya : (Dell Hymes, Fishman, Gumperz, Labov, Ferguson, atg.), tarrayt-nsen tebna akka :

**« *tzerrew dacu i yettmeslay umdan, amek, anda akked i menhu* »** (FISHMAN, 1971) .Tasnilesmetti tbedd ɣef uzɣan i d-yellan ɣef tesnilest taƔessant neƔ

timẓerƔest (linguistique structurale)

« *Tasnilesmetti terza akk tumanin iccuden ɣer umdan yettmeslayen daxel n tmetti »* (BOYER H. 1996).

Tasnilesmetti d asdukkel gar tesnilest d tesnalast (la sociologie), iswi-ines d tazrawt n wassaɣen gar tutlayt d tmetti, tecɣel-d deg wayen yesɛnan tutlayt d uɣmad inmetti, ayen akk i yellan deg tutlayt.

**W Labov** yettuneḥsab d ababat n tesnilestmetti (le père fondateur de la sociolinguistique), deg useggas 1966, yessuffeɣ, -d yiwen n udlis iwimi ysemma (***The Social Stratification of English in New York City (La Stratification sociale de l'anglais à New York).***

Amedya imahilen n LABOV, W. i d-yellan ɣef tutlayt n teglizit i d-yettbanen d akken s waṭas n wudmawen i izemren ad meslayen taglizit”.

Tasnilesmetti teggar tamawt i umgired n tutlayin i d-icudden ɣer uwtay, tuzuft d uswir inemtti…. (Les variables sociolinguistiques) Am wakken i d-telha d wayen akk i izemren ad ibeddel deg tutlayt.

* **Tilisa gar tesnilest d tesnilesmetti**

|  |  |
| --- | --- |
| **Tasnilest** | **Tasnilesmetti** |
| Tgellem tutlayt am unagraw iman-is (système autonome)  Terza ladɣa aglam n unagraw, d umhaz yettilin daxel n tutlayt (système interne) | Tutlayt tettuneḥsab d afares inmetti/ acte social  Terza tanezzarit gar timetti ( s wudem amatu) akked yifuras utlayanen (les productions linguistique)   * Tzerrew tisertitin tutlayanin (les politiques linguistiques) * assaɣen gar tutlayt d tumast * assaɣen inmettiyen s kra n tezrawin yellan ɣef tegnut (la norme) * tazrawt n usmeskel * timental (ssebat) n usmeskel atg |

Seg yiseggasen n 60 d asawen, tasnilestmetti tuɣal d taɣult s wazal-is ,i d-yewwin aṭas n umaynut i tesnilest. Tutlayt ur teqqim d anagraw imezgi (akken i tt-yettwali Saussure) maca tuɣal d anagraw i yettbeddilen (système variables)

Maca tanga-ya tuɣal tebda ɣef watas n taɣulin-nniden, gar yigran n tesnilestmetti tura :

* leqdicat i d-yewwin ɣef tesnalest n tutlayt (la sociologie du langage) ideg lwelha terra i yigrawen inmettiyen akked d tsertiyin tisnilsanin
* tasnilest tasmeskalt (la linguistique variationniste ) n w Labov ideg i d-ymeslay ɣef usmeksel (variation)

2.2. **Tarrayin n tesnilesmetti**

Deg unnar n tsnilesmetti, ttwasemrasent aṭas n tarrayin deg unadi am : “ tamuɣli tusridt (l’observation directe) , asastan (questionnaire) , adiwenni (l’entretien).

I wakken ad tili tesastant deg unnar n tesnilesmetti, yewwi-d ɣef umnadi:

* Ad yili yessen tarrayin n tsastant.
* Ad yili yesɛa tamussni i iqerben ɣer unagraw n tmeslayt i yebɣa ad izrew.
* Ad yili yettwaqbel s ɣur temɣiwant tamutlayt

**2.3. Tirmit n Basil Bernstein**

**Basil Bernstein**, d amazzag agnizi n tsenmetti d usegmi, d amezwaru iqedcen Ɣef yifuras utlayanen iḥeqqaniyen (les productions linguistiques réelles) akked waddaden inmettiyen n yimsiwal (la situation sociologique des locuteurs). yessaweḍ Ɣer yiwet n tmuƔli iga Ɣef warraw n yixeddamen ideg yella watug n ubrir aƔurbiz (un taux d’échec) yugar win n warraw imesbaƔuren. Yesleḍ ifuras imutlayen n warrac-nni, syin yessufeƔ-d sin n yingalen (tutlayin) (deux codes) : angal (tutlayt) uzqim (code restreint), yuget Ɣer warraw igellilen), akk d ungal (tutlayt) ukmil (code élaboré) , yuget Ɣer warraw n yimesbaƔuren.

* **Tirmit**

Tirmit d aglam n yiwet n tesfift tagugamt n wunnuƔen.

- Arrac d-yekkan seg twaculin tigellilen, xeddmen-d iḍrisen war anamek war tugniwin-nni (tturaren ddabex, iɛella-t, yerẓa tajjajt, atg.),

- Arrac d-yekkan seg twaculin yesɛan, bnan-d i ḍrisen d imesbaƔuren (arrac tturaren ddabex, yiwen deg-sen , iɛella-t yekcem seg ṭṭaq yerẓa-yas ddjaj, atg.)

2.4. **Tirmit n W Labov**

Deg taɣult n temsislit i iga **W Labov**  kra n yinadiyen ilan azal d ameqqran deg tesnilestmetti. **W Labov** itekka ɣer tesnilestmetti tasemsklant (sociolinguistique variationniste).

Yiwet seg tirmitin n Labow tella-d Ɣef wamek i yettbeddil u susru n yimeslic n « R » deg tḥuna timeqqranin n New York (les magasins de New York).

**Tirmit**

Iwakken ad yexdem tirmit-is, Labov yefren kraḍ n thuna deg temdint n New York (Saks Fifth Avenue, Macy's et Klein), i d-yeskanyen kraḍ n tneƔriyin tinmettiyin (les classes sociales) i yettwassnen deg yinadiyen n tsenmetti (tussna n tmetti) ( wid yesɛan (classe supérieure) , wid yellan d ilemmasen (classe moyenne), d wid ur nesɛi (classe inférieure). Labov yesbed-d yiwet n turda i d-yeqqaren « kra ad nettali deg sellum inmetti (hiérarchie sociale), kra afares n *R* yettili (yettƔimi), kra nettsebbu deg sellum, afares n *R* yettruḥ.Tasastant tesknay-d tineƔriyin tinmettiyn tunigin ssusruyen-d *R* ugar n wid-nniḍen. ***(La Stratification sociale de l'anglais à New York).***